În ultima vreme, străinii au început să fie din ce în ce mai atrași de România. În unele zone din țară, hotelierii abia mai fac față valurilor de turiști. Iată care este orașul pe care turiștii de peste hotare l-au luat cu asalt.
Turismul în România a luat amploare. În ultima vreme, din ce în ce mai mulți străini aleg să se bucure de frumusețile țării noastre. Valurile de turiști sunt mai mari ca niciodată, iar în unele orașe, unitățile de cazare sunt ocupate la capacitate maximă.
Așa cum era de așteptat, principalul oraș din itinerariul străinilor este Bucureștiul. Capitala a reprezentat mereu un punct de interes pentru turiști însă, anul acesta, ceea ce se întâmplă este de-a dreptul uimitor.
Pentru prima dată după mulți ani, turismul din România pare că înflorește. În Capitală, aproape că nu este zi în care pe străduțele din Centrul Vechi să nu fie vreun grup de turiști.
Fenomenul i-a luat prin surprindere și pe administratorii de hoteluri. În ciuda faptului că prețurile pentru o singură noapte de cazare au crescut, străinii continuă să viziteze țara noastră cu plăcere.
În perioada verii, Bucureștiul este plin de turiști. În Capitală au loc fel de fel de evenimente și festivaluri, ceea ce nu face decât să crească fluxul de turiști. Din cauză că unele unități de cazare nu mai au camere disponibile, agențiile de turism au trebuit să găsească alternative pentru străini.
Potrivit vicepreședintelui Asociației Naționale a Agențiilor de Turism, agențiile de turism au început să ofere cazare și în afara Bucureștiului. Chiar dacă nu sunt în buricul Capitalei, turiștii nu sunt deloc deranjați de acest aspect.
”Agenţiile de turism nu mai pot să facă faţă la partea de cazare, deja cazăm în jurul Bucureştiului. O atracţie pentru turiştii străini sunt şi împrejurimile Bucureştiului. Menționez aici Sâmbureni, Cernica, Casa Timiș, mănăstirile de la Snagov, care sunt dorite de străini, poate mai mult decât centrul.”, a spus vicepreședintele ANAT, citat de Agerpress.
Sorin Nicolescu, vicepreședintele ANAT consideră că acest flux de turiști se datorează festivalurilor, dar și evenimentelor care au loc constant în Capitală. Aici, aproape în fiecare weekend este programat câte un eveniment care atrage străinii ca un magnet.
Pentru hotelieri, aceasta este una dintre cele mai bune vești din ultima vreme. De obicei, în România, perioada în care hotelurile se ocupau la capacitate maximă era perioada iernii. Acum, aproape în fiecare lună, unitățile de cazare sunt pline de turiști.
Pentru a atrage și mai mulți turiști, agențiile de turism au pus deja în aplicare un plan care se pare că dă roade. Și anume, în rândul românilor sunt promovate excursiile ieftine către Turcia, Egipt sau Tunisia. În acest fel, românii pleacă din țară și lasă mai mult loc liber turiștilor dornici să descopere frumusețile României.